Suchinthana/ta-wikipedia huggingface dataset:
இலங்கை தொழிலாளர் காங்கிரஸ்

இலங்கை தொழிலாளர் காங்கிரஸ் இலங்கையில் செயற்பட்டு வரும் ஒரு அரசியல் கட்சியாகும். இது இலங்கை இந்திய காங்கிரஸ் என அழைக்கப்பட்டு வந்தது, இலங்கை சுதந்திரத்தின் பின்னர் பெயர் மாற்றம் ஏற்பட்டது. இது பொதுவாக இந்திய வம்சாவளி தழிழர்களை பிரதிநிதித்துவப் படுத்திவந்துள்ளது. இதன் தற்போதைய தலைவர் செந்தில் தொண்டமான் ஆவார்.

இந்திய எதிர்ப்பலைகள் 

1900 களின் ஆரம்பத்தில் இலங்கையில் இந்திய எதிர்ப்பு அலைகளை எழத்தொடங்கியிருந்தன. இலங்கை, இந்தியர்களை வேலைக்கு அமர்த்துவதை நிறுத்தியது மேலும் அவர்களை நாட்டைவிட்டு வெளியேறும் படி நிர்பந்தித்து வந்தது. இதனால் தோட்டப்புரங்களிலும் கொழும்பிலும் பிறந்து வளர்ந்த இந்திய வம்சாவளி தமிழ் மற்றும் மலையாளிகள் பல இன்னகளுக்கு முன் கொடுத்து வந்தனர். சிங்கள மகா சபை இந்திய வம்சாவளி மக்களுக்கு எதிரான பல போரட்டங்களை நடத்தி வந்தது.

1939 அரசவையில் இரண்டு தீர்மானங்கள் இலங்கை வாழ் இந்திய வம்சாவளியினரின் எதிர்காலத்தை கேள்விக்கு உள்ளாக்கியது. முதலாவது 15, 000 இந்தியர்களை நாடுகடத்தும் தீர்மானம் இரண்டாவது அரச சேவையில் இருந்த சகல இந்தியர்களையும் நாடுகடத்தல் என்பனவாகும். இதன் போது கொழும்பில் ஒன்று கூடிய இந்திய சங்கங்களின் பிரதிதிகள் இவ்விடயத்தை இந்திய தேசிய காங்கிரசிடமும் மகாத்மா காந்தியிடமும் கொண்டு செல்வதாக தீர்மானித்தது. அப்போது இலங்கை அரசவை பிரதிந்திகளாக இருந்த வைத்தியலிங்கம், பெரெய்ரா என்ற இருவரும் இந்தியா சென்று காந்தியை சந்த்தித்தனர். காந்தி தனது விசேட பிரதிநிதியாக ஜவகர்லால் நேருவை இலங்கை அனுப்பிவைத்தார். யூலை 18 1939 இல் நேரு கொழும்பு வந்தார். அவர் அப்போதைய அரசவை தலைவர் டி. எஸ். சேனநாயக்காவையும் சில அமைச்சர்களையும் சந்தித்து பேச்சு நடத்தினார் பேச்சுக்கள் பலனற்றுப் போகவே, நேரு இந்திய வம்சாவளியினரின் பிரதிந்திகளை சந்தித்து அவர்கள் ஒன்றுபட்டு செயற்பட வேண்டிய தேவையை உணர்த்தினார்.

இலங்கை இந்திய காங்கிரஸ் 

நேரு இலங்கையில் இந்திய தேசிய காங்கிரசையொத்த இலங்கை இந்திய காங்கிரஸ் (இ.இ.கா.) என்ற அமைப்பை உருவாக்கி இலங்கை வாழ் சகல இந்தியர்களையும் அதன் கீழ் கொண்டுவரும்படி இலங்கை வாழ் இந்திய வம்சாவளியினரின் பிரதிந்திகளை கொழும்பில் ஒன்று கூட்டினார். யூலை 24 1939 இல் நேரு தலைமையில் ஒன்றுகூடிய, அப்போது இலங்கையில் இருந்த பிரதான இந்திய சங்களான இலங்கை இந்திய மத்திய சபை மற்றும் இலங்கை இந்திய தேசிய காங்கிரஸ் என்பவற்றின் பிரதிந்திகள் யூலை 25 1939 காலை 1.20 க்கு இலங்கை இந்திய காங்கிரசை உருவாக்கினார்கள். இவ்வதிகாலை கூட்டத்தில் உருவாக்கப்பட்ட இடைக்கால சபையில் 18 பேர் அங்கம் வகித்தனர். மேலதிக 7 பிரதிநிதிகள் வேறு சபைகளில் இருந்து உள்வாங்கப்படுவதற்காக ஒதுக்கப்பட்டது. 18 பிரதிநிதிகளும் இலங்கை இந்திய காங்கிரசின் உருவாக்க பத்திரத்தில் கைச்சாத்திட்டனர். நேரு சாட்சியாகவும் உறுதிப்படுத்துபவராகவும் கைச்சாத்திட்டார். வீ.ஆர்.எம்.வீ.ஏ. இலக்ஷ்மனன் செட்டியார் தலைவராக தெரிந்தெடுக்கப்பட்டார். எச்.எம்.தேசாய் மற்றும் ஏ.அசிஸ் என்பவர்கள் இணைச் செயளாலர்களாக தெரிந்தெடுக்கப்பட்டனர். அன்றே நேரு தலைமையில் இ.இ.காவின் யாப்பு எழுதப்பட்டது.

மேற்கோள்கள்

இலங்கை அரசியல் கட்சிகள்
1939இல் நிறுவப்பட்ட அரசியல் கட்சிகள்
மலையகத் தமிழர் அரசியல் கட்சிகள்
கிரகாம் ஆன்கோக்

கிரகாம் ஆன்கோக் (Graham Hancock, பிறப்பு: 2 ஆகத்து 1950) என்பவர் பிரித்தானிய எழுத்தாளரும், ஊடகவியலாளரும் ஆவார். இவர் தொன்ம நம்பிக்கைகள், நினைவுக் கற்கள், பண்டைய வானியல்/சோதிடத் தரவுகள் போன்ற வழமைக்கு மாறான ஆய்வுகளில் ஈடுபடுபவர்.

ஹான்கோக் தனது படைப்புகளின் பெரும்பாலும் பண்டைக்கால மர்மங்கள், புராணக் கதைகள், வானியல் போன்றவற்றின் பின்னணியில் அமையப் பெற்றுள்ளன. மேலும் இவரின் கூற்றுப்படி இன்றைய  கண்டுபிடிப்புகளான நாகரிகங்கள் அனைத்திற்கும் முதலில் ஒரு நாகரிக அமைப்பு இவ்வுலகில் அமைந்திருத்தல் வேண்டுமெனவும் மேலும் தனது பல ஆய்வுகளின் பின்னர் கண்டுபிடித்த கிமு 10,500 ஆம் ஆண்டில் புவியில் பெரிய மாற்றம் நிகழ்ந்திருத்தல் வேண்டுமெனவும் இவர் தெரிவிக்கும் அதே வேளை ஆராய்ச்சியாளர்கள் பலர் இவரது கண்டுபிடிப்பான கிமு 10,500 நம்பகத்தன்மை இல்லையென்பதனையும் உணர்த்தியுள்ளனர். மேலும் எது எவ்வாறிருப்பினும் இவ்வாண்டைக் குறிக்கும்படி எகிப்திய பிரமிடுக்களும், கம்போடியாவில் அமையப் பெற்றுள்ள கோயில்களும் வானில் உள்ள விண்மீன் அமைப்புகளிற்கு ஏற்றவாறு அமைக்கப்பெற்றுள்ளது என இவர் கூறுகின்றார். அதேசமயம் இவ்வாறு அமையப்பெற்றுள்ள விண்மீன் குடும்ப அமைப்புகளினை ஆராயும் பொழுது அவை அனைத்தும் கி.மு 10,500 ஆண்டினையே அடையாளம் காட்டுகின்றன. அதனால் இவர் மனித நாகரிகங்கள் கடவுள் போன்ற சக்தியினைக் கொண்டவர்களால் உருவாக்கம் பெற்றிருக்கலாம் எனவும் கூறுகின்றார்.

வாழ்க்கை 
இசுக்கொட்லாந்து எடின்பரோ நகரில் பிறந்த ஆன்கோக் தனது சிறுவயது முதல் இந்தியாவில் மருத்துவத் தொழிலில் ஈடுபட்ட தனது தந்தையுடன் வாழ்ந்தார். டர்காம் பல்கலைக்கழகத்தில் 1973 ஆம் ஆண்டு சமூகவியலில் முதன்மைப் பட்டம் பெற்றார். பத்திரிகையாளராக த டைம்ஸ், த சண்டே டைம்ஸ், த இண்டிபெண்டண்ட் மற்றும் த கார்டியன் போன்ற பத்திரிகைகளில் பணியாற்றினார். மேலும் நியூ இண்டெர்னேஷனலிஸ்ட் இதழில் 1976 முதல் 1979 வரையிலும், த எக்கோனோமிஸ்ட் பத்திரிகையின் கிழக்கு ஆப்பிரிக்க நாட்டிற்கான கிளையில் 1981 முதல் 1983 வரையிலும் பணியாற்றினார்.

மேற்கோள்கள்

வெளியிணைப்புகள் 
 கிரஹாம் ஹான்கோக்கின் அதிகாரப்பூர்வத் தளம்

ஆங்கில எழுத்தாளர்கள்
பிரித்தானிய எழுத்தாளர்கள்
1950 பிறப்புகள்
வாழும் நபர்கள்
இசுக்காட்லாந்து மக்கள்
பிரித்தானிய ஊடகவியலாளர்கள்
உண்மைத் திரைப்படம்

உண்மைப்படம் (Actuality film) என்பது ஒரு புனைகதை அல்லாத திரைப்பட வகையாகும். அன்றாட வாழ்க்கையில் ஏற்படும் பல உண்மை நிகழ்வுகள், தனிமனிதரின் வாழ்க்கையில் ஏற்பட்ட உண்மை நிகழ்வுகள் போன்றவற்றினை இயக்குனரின் பார்வையில் அவர் விருப்பத்திற்கேற்ற திரைப்பட வகைகளின் கலவைகளில் திரையிடப்படும் திரைப்படங்கள் உண்மைப்படங்கள் எனலாம். மேலும் இவ்வாறான திரைப்படங்கள் வெளிவருவது மிகக்குறைவே.இருப்பினும் தனிமனித வாழ்வின் உண்மைப்பின்னணியில் வரும் திரைக்கதை கொண்ட திரைப்படங்கள் மிகுந்த வரவேற்பையும் வெற்றியினையும் பெறுவதும் குறிப்பிடத்தக்கது.

பிரபல உண்மைப்படங்கள் 

 சூர்யபுத்ரி (1941)
 கப்பலோட்டிய தமிழன் (1961)
 ஆதி பராசக்தி (1971)
 அன்னை வேளாங்கண்ணி (1971)
 அகத்தியர் (1972)
 திருநீலகண்டர் (1972)
 திருமலை தெய்வம் (1973)
 காரைக்கால் அம்மையார் (1973)
 நாயகன் (1987)
 கேப்டன் பிரபாகரன் (1991)
 அரவிந்தன் (1997)
 இருவர் (1997)
 காதல் (2004)
 கல்லூரி (2007)
 பெரியார் (2007)
 நான் மகான் அல்ல (2010)
 கழுகு (2012)
 நடுவுல கொஞ்சம் பக்கத்த காணோம் (2012)
 சென்னையில் ஒரு நாள் (2013)
 மரியான் (2013)
 புலிப்பார்வை (2014)
 விசாரணை (2015)
 தீரன் அதிகாரம் ஒன்று (2017)
 அறம் (2017)
 நடிகையர் திலகம் (2018)

உண்மை தொலைக்காட்சி தொடர்கள்
 சந்தனக்காடு
 அக்னி பறவை (2013-2014)
 எங்க வீட்டு பெண் (2015)

மேற்கோள்கள்

திரைப்பட வகைகள்
மஹாபுருஷ்

மஹாபுருஷ் ("The Holy Man", 1965) ஆம் ஆண்டு வெளிவந்த வங்காள மொழித் திரைப்படமாகும். இந்தியாவின் புகழ்பெற்ற இயக்குனரான சத்யஜித் ராய் இயக்கத்தில் இத்திரைப்படம் வெளிவந்தது.

கதைச் சுருக்கம்
வழக்கறிஞரான குருபாத மித்தர் என்பவர் தனது மனைவி இறந்த பின்னர் மிகவும் அமைதி இழந்து காணப்பட்டார். அவரும், அவரது மகளான புச்கியும் பிரிஞ்சி என்னும் சாமியார் ஒருவரைச் சந்திக்கின்றனர். பிரிஞ்சி பாபா, தான் இறப்பற்றவர் எனக் கூறிக்கொள்பவர். இவர் கடந்தகாலத்தில், காலம் பற்றி பிளேட்டோவுடன் விவாதம் செய்தது பற்றியும், ஐன்சுட்டீனுக்கு E=mc2 சமன்பாட்டைச் சொல்லிக்கொடுத்தது பற்றியும், யேசு, புத்தர் போன்றோருடன் நெருக்கமான நட்புக்கொண்டிருந்தது பற்றியும் கதைகளைக் கூறி வந்தார். பிரிஞ்சி பாபாவுக்கு ஏராளமான பணக்காரச் சீடர்கள் இருந்தனர்.

குருபாதா, பிரிஞ்சி பாபாவினால் ஈர்க்கப்பட்டு அவரது சீடராக முடிவெடுக்கிறார். அதேவேளை, மகள் புச்கி, அவளது காதலன் சத்தியாவின் சில நடவடிக்கைகளால் ஏமாற்றமடைந்து, அவனுக்குப் பாடம் புகட்ட எண்ணி, தான் பாபாவின் சீடராகப்ப்போவதாக மிரட்டுகிறாள். சத்தியா தனது நண்பனான நிப்பரனிடம் உதவி கோருகிறான். பிரிஞ்சி பாபா ஒரு ஏமாற்றுக்காரன் என்பதை விரைவிலேயே புரிந்துகொள்ளும் நிப்பரன், தனது நண்பர்களுடன் சேர்ந்து பாபாவின் ஒண்மை உருவத்தை வெளிப்படுத்துகிறான். பாபாவின் சீடர்கள் தாம் ஏமாற்றப்பட்டதை உணர்ந்து கொள்கின்றனர்.

குருபாதாவாக பிரசாத் முகர்சியும், புச்கியாக கீதாலி ராயும், பிரிஞ்சியாக குருப்பிரகாசு கோசும் வேடமேற்று நடித்துள்ளனர்.

வெளியிணைப்புகள்
 சத்யஜித் ராயின் அதிகாரப்பூர்வத் தளத்தில் 

இந்திய வங்காளத் திரைப்படங்கள்
காப்புருஷ்

காப்புருஷ் (The Coward, 1965) ஆம் ஆண்டு வெளிவந்த வங்காள மொழித் திரைப்படம்.சத்யஜித் ராய் இயக்கிய இத்திரைப்படத்தில் சௌமித்ரா சாட்டர்ஜீ மாதபி மிகர்ஜீ போன்ற பலர் நடித்துள்ளனர்.

வெளியிணைப்புகள்
 சத்யஜித் ராயின் அதிகாரப்பூர்வத் தளத்தில் 

இந்திய வங்காளத் திரைப்படங்கள்
பரஷ் பதர்

பரஷ் பதர் (The Philosopher's Stone, 1958) ஆம் ஆண்டு வெளிவந்த வங்காள மொழித் திரைப்படமாகும். சத்யஜித் ராய் இயக்கத்தில் வெளிவந்த இத்திரைப்படம் பரசுராம் என்ற எழுத்தாளரின் கதையின் பின்னணியில் எடுக்கப்பட்டதாகும்.

வெளியிணைப்புகள்
   சத்யஜித் ராயின் அதிகாரப்பூர்வத் தளத்தில் 

இந்திய வங்காளத் திரைப்படங்கள்
அரான்யர் டின் ராத்ரி

அரான்யர் டின் ராத்ரி (Days and Nights in the Forest) 1970 ஆம் ஆண்டில் வெளிவந்த வங்காள மொழித் திரைப்படமாகும். சத்யஜித் ராய் இயக்கத்தில் வெளிவந்த இத்திரைப்படத்தில் சௌமித்ர சாட்டர்ஜீ, ஷர்மிலா தாகூர் போன்ற பலரும் நடித்துள்ளனர்.

வெளியிணைப்புகள் 
 சத்யஜித் ராயின் அதிகாரப்பூர்வத் தளத்தில் 

இந்திய வங்காளத் திரைப்படங்கள்
இந்திய நாடகத் திரைப்படங்கள்
விஷ்வதுளசி



விருதுகள்
2005 வேர்ல்டு ஃபேஸ்டு ஹவுஸ்டன் (அமெரிக்கா) 
 வென்ற விருது - Gold Remi Award - இசையமைப்பு - இளையராஜா, எம்.எஸ் விஷ்வநாதன்  
 வென்ற விருது - தங்கப் பதக்கம்.
தமிழக அரசு திரைப்பட விருதுகள்
 சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)

மேற்கோள்கள்

வெளியிணைப்புகள்
சர்வதேச திரைப்பட தரவுத் தளத்தில்

2004 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
இளையராஜா இசையமைத்த திரைப்படங்கள்
ஏக் தூஜே கே லியே

ஏக் தூஜே கே லியே (Ek Duuje Ke Liye) 1981 ஆம் ஆண்டு வெளிவந்த இந்தித் திரைப்படமாகும். கே.பாலச்சந்தர் இயக்கத்தில் வெளிவந்த இத்திரைப்படத்தில் கமல்ஹாசன், ரதி அக்னிகோத்ரி, மாதவி மற்றும் பலர் நடித்திருந்தனர். 300 நாட்களுக்கு மேல் வெற்றிகரமாக ஓடி மிகப்பெரிய சாதனை படைத்தது இத்திரைப்படம்.

இத்திரைப்படமானது 1978 ஆண்டில் தெலுங்கு மொழியில் கே.பாலச்சந்தர் இயக்கத்தில் கமல்ஹாசன், சரிதா நடித்து 700 நாட்களுக்கு  மேல் வெற்றிகரமாக ஓடிய மரோசரித்ரா எனும் படத்தின் மறுபதிப்பாகும்.

மரோசரித்ரா போலவே, ஏக் தூஜே கே லியேவும், மாபெரும் வெற்றி பெற்றது. வட இந்தியாவில் இத்திரைப்படம் 80 வாரங்கள் ஓடியது.

வகை 
காதல்படம் / நாடகப்படம்

நடிகர்கள் 
கமல்ஹாசன் முதன்முறையாக இந்தி மொழியில் 1977 ஆண்டில் 'ஆய்னா' எனும் திரைப்படத்தில் சிறு வேடத்தில் நடித்திருந்தார். ஆனால் இப்படமே கமல் கதாநாயகனாக நடித்த முதல் இந்தித் திரைப்படமாகும்.

பாடல்கள் 
இலட்சுமிகாந்த் - பியாரெலால் ஆகியோரால் இப்படத்திற்கு இசை அமைக்கப்பட்டது. இந்தியில் பாடல் வரிகள் ஆனந்த் பக்சியால் எழுதப்பட்டது. பாடகர் எஸ். பி. பாலசுப்பிரமணியம் இத்திரைப்படத்தின் மூலம் இந்தி மொழியில் அறிமுகமானார்.

விருதுகள் 
தேசிய திரைப்பட விருதுகள்

சிறந்த ஆண் பின்னணிப் பாடகர் – எஸ். பி. பாலசுப்பிரமணியம்

பிலிம்பேர் விருதுகள்

வென்றவர்கள்

 சிறந்த படத்தொகுப்பு – கே.ஆர் கிட்டு
 சிறந்த பாடலாசிரியர் – ஆனந்த் பாக்சி (தேரே மேரே பீச் மேனி என்ற பாடலுக்காக)
 சிறந்த திரைக்கதை – கை. பாலசந்தர்

மேற்கோள்கள்

வெளி இணைப்புகள் 

1981 இந்தித் திரைப்படங்கள்
இந்திய இந்தித் திரைப்படங்கள்
காதல் திரைப்படங்கள்
கமல்ஹாசன் நடித்துள்ள திரைப்படங்கள்
கிஸ்னா

கிஸ்னா 2005 ஆம் ஆண்டு வெளிவந்த ஹிந்தி மொழித் திரைப்படமாகும்.

வகை 
காதல்படம்

துணுக்குகள் 
இத்திரைப்படம் நடிகர் அம்ரிஷ் பூரி நடித்து வெளிவந்த இறுதித் திரைப்படமாகும்.

வெளியிணைப்புகள்
சர்வதேச திரைப்பட தரவுத் தளத்தில்

2005 இந்தித் திரைப்படங்கள்
இந்திய நாடகத் திரைப்படங்கள்
இந்திய இந்தித் திரைப்படங்கள்
வேதம் புதிது

வேதம் புதிது 1987 ஆம் ஆண்டு வெளிவந்த தமிழ்த் திரைப்படமாகும். பாரதிராஜா இயக்கத்தில் வெளிவந்த இத்திரைப்படத்தில் சத்யராஜ், அமலா மற்றும் பலர் நடித்திருந்தனர். இசை தேவேந்திரன், கண்ணுக்குள் நூறு நிலவா என்ற பாடல் மிகவும் பிரபலம் ஆனது.

வகை 
கிராமப்படம் / கலைப்படம்

இசை 
தேவேந்திரன் திரைப்படத்திற்கு இசையமைத்திருந்தார். வைரமுத்து பாடல் வரிகளை எழுதினார். பாரதிராஜா எப்பொழுதும் இணைந்து பணி செய்யும் இளையராஜாவிடம் ஏற்பட்ட கருத்து வேறுபாட்டால், தேவேந்திரனிடம் இசையமைக்கச் சொன்னார். "கண்ணுக்குள் நூறு நிலவா" சண்முகப்பிரியா இராகத்திலும், "சந்திக்கத் துடித்தேன்" பூர்விகல்யாணி இராகத்திலும் அமைந்திருந்தது.

விருதுகள் 
35 ஆவது தேசிய திரைப்பட விருது - பிற சமூகப் பிரச்சினைகளுக்கான சிறந்த திரைப்படத்திற்கான தேசிய திரைப்பட விருது

மேற்கோள்கள்

1987 தமிழ்த் திரைப்படங்கள்‎
இந்தியத் தமிழ்த் திரைப்படங்கள் 
பாரதிராஜா இயக்கிய தமிழ்த் திரைப்படங்கள்
சத்யராஜ் நடித்த திரைப்படங்கள்
நிழல்கள் ரவி நடித்த திரைப்படங்கள்
சரிதா நடித்த திரைப்படங்கள்
ஜனகராஜ் நடித்த திரைப்படங்கள்
சாகர சங்கமம்

சாகர சங்கமம் 1983ஆம் ஆண்டு வெளிவந்த தெலுங்கு மொழித் திரைப்படமாகும். தமிழில் சலங்கை ஒலி என மொழி மாற்றம் செய்து திரையிடப்பட்டது.

வகை 

காதல்படம் / நாடகப்படம்

வெளியிணைப்புகள்
சர்வதேச திரைப்பட தரவுத் தளத்தில்

காதல் திரைப்படங்கள்
1983 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
அடிலெயிட்

அடிலெய்ட் ஆஸ்திரேலிய மாநிலமான தெற்கு ஆஸ்திரேலியாவின் தலைநகரம். அம்மாநிலத்தின் சனத்தொகை கூடிய நகரம். ஆஸ்திரேலியாவின் ஐந்தாவது பெரிய நகரம். மத்தியதரைக்கடற் காலநிலையுடையது. அடிலெய்ட் பல்கலைக்கழகம் இங்கு அமைந்துள்ளது.

மேற்கோள்கள் 

நகரம் தொடர்பான குறுங்கட்டுரைகள்
ஆத்திரேலிய நகரங்கள்
தெற்கு ஆத்திரேலியா
ஆத்திரேலியத் தலைநகரங்கள்
கான்பரா

கான்பரா ஆஸ்திரேலியாவின் தலைநகரம் ஆகும். ஆஸ்திரேலியத் தலைநகரப் பிரதேசத்தில் அமைந்துள்ளது. சிட்னியிலிருந்து 300 கிலோ மீட்டர் தென்மேற்காகவும் மெல்பேர்ணில் இருந்து 650 கிலோமீட்டர் வட கிழக்காகவும் அமைந்துளது. முழுக்க முழுக்கத் திட்டமிடப்பட்டு உருவாக்கப்பட்ட நகரம். மெல்பேர்ணும் சிட்னியும் எடுத்த தீர்மானத்தின் பிரகாரம் 1908 இல் தலைநகரமாகத் தேர்ந்தெடுக்கப்பட்டது. 1913 இல் உருவாகத் தொடங்கியது. ஆஸ்திரேலியப் பாராளுமன்றம், உயர் நீதிமன்றம், பிறநாடுகளின் உயர் ஸ்தானிகராலயங்கள் போன்றவை இங்கேயே அமைந்துள்ளன.

மேற்கோள்கள் 

 
ஆத்திரேலிய நகரங்கள்
ஓசியானியா தலைநகரங்கள்
ஹோபார்ட்

கோபார்ட் ஆஸ்திரேலியாவின் தீவு மாநிலமான தாஸ்மானியாவின் தலைநகரம். அம் மாநிலத்தின் அதிக சனத்தொகை உள்ள நகரம். ஆஸ்திரேலியாவின் இரண்டாவது மிகப் பழைய நகரம் ஆகும். பன்னிரண்டாவது பெரிய நகரம். ஓசியானிக் காலநிலை உடையது.

மேற்கோள்கள்

ஆத்திரேலிய நகரங்கள்
தாஸ்மானியா
ஆத்திரேலியத் தலைநகரங்கள்
டார்வின் (ஆஸ்திரேலியா)

டார்வின் (Darwin) ஆஸ்திரேலியாவின் வட ஆள்புல மாநிலத்தின் தலைநகரம். இது ஆத்திரேலியாவின் வடக்குக் கரையில் திமோர் கடலில் அமைந்துள்ளது. 129,062 (2011) மக்கள்தொகையுடன் கூடிய இந்நகரம் அம்மாநிலத்தின் ஆகக் கூடிய மக்கள்தொகை உள்ள நகரமும், ஆத்திரேலியாவின் தலைநகர நகரங்களில் மிகச்சிறியதும் ஆகும். வெப்ப மண்டலக் காலநிலையுடன் ஈர மற்றும் உலர் பருவகாலங்களையும் கொண்டுள்ளது. ஆண்டு முழுவதும் சூடான காலநிலையைக் கொண்டிருக்கும்.

பிரித்தானியர்களின் குடியேற்றம் ஆரம்பமாவதற்கு முன்னர், டார்வினின் பெரும் பகுதி லராக்கியா மக்கள் குடியிருந்தனர். 1839 செப்டம்பர் 9 இல் எச்.எம்.எஸ் பீகில் என்ற கப்பல் டார்வின் துறையைச் சென்றடைந்தது. ஜோன் விக்கம் என்பவர் அவருடைய முன்னைய கடற்பயணத்தில் தன்னுடன் பயணம் செய்த சார்லஸ் டார்வின் நினைவாக இந்நகருக்கு டார்வின் துறை (Port Darwin) எனப் பெயரிட்டார். இக்குடியேற்றத் திட்டம் 1869 ஆம் ஆண்டில் பால்மெர்ஸ்டன் (Palmerston) எனப் பெயரிடப்பட்டு, பின்னர் 1911 ஆம் ஆண்டில் மீண்டும் டார்வின் எனப் பெயர் மாற்றம் பெற்றது. இரண்டாம் உலகப்போரின் போது சப்பானியர்களின் குண்டுவீச்சுக்கு இலக்காகி நகரம் பெரும் சேதமடைந்து மீள உருவாக்கப்பட்டது. பின்னர் 1974 ஆம் ஆண்டில் இடம்பெற்ற சூறாவளி டிரேசியினால் மீண்டும் நகரம் அழிக்கப்பட்டது. தற்போது ஆத்திரேலியாவின் நவீன நகரங்களில் ஒன்றாகத் திகழ்கிறது.

இவற்றையும் பார்க்கவும்
லிட்ச்பீல்டு தேசிய பூங்கா

மேற்கோள்கள் 

வட ஆள்புலம்
ஆத்திரேலிய நகரங்கள்
ஆத்திரேலியத் தலைநகரங்கள்
மேற்கு ஆத்திரேலியா

மேற்கு ஆத்திரேலியா (Western Australia) பரப்பளவில் ஆத்திரேலியாவின் மிகப் பெரும் மாநிலம். ஆத்திரேலிய நிலப்பரப்பில் மூன்றிலொரு பங்கு இதுவாகும். இதன் தலைநகரம் பேர்த். அகழ்வு மற்றும் பெட்ரோலியக் கைத்தொழில் பெருமளவு நடைபெறுகிறது.

ஆத்திரேலியாவின் முதல் மக்கள் சுமார் 40,000 முதல் 60,000 ஆண்டுகளுக்கு முன்னர் வடக்கில் இருந்து வந்தனர். அடுத்த ஆயிரம் ஆண்டுகளில் அவர்கள் கொஞ்சம் கொஞ்சமாக முழு நிலப்பரப்புக்கும் பரவினர். பதினேழாம் நூற்றாண்டில் ஐரோப்பிய நாடுகாண் பயணிகள் இங்கு வரத்தொடங்கிய வேளையில் இவர்கள் மேற்கு ஆஸ்திரேலியா முழுவதும் சிறப்பான முறையில் பரவியிருந்தனர். இன ரீதியான, 2001 மக்கள் தொகை கணக்கெடுப்பின்படி மேற்கு ஆஸ்திரேலியா மக்கள் தொகையில் 77.5% ஐரோப்பிய வம்சாவளியை சேர்ந்தவர்களாவர்: இவர்களுள் மிகப்பெரிய தனி இனம் ஆங்கிலேயர்களாவர். கணக்கெடுப்பின்படி,733,783 (32.7%)பேர் ஆங்கிலேயர்கள். இவர்களுக்குப் பின் ஆஸ்திரேலியர்கள் 624,259 (27.8%), ஐரியர்கள் 171,667 (7.6%), இத்தாலியர்கள் 96,721 (4.3%), இசுக்கொட்டியர்கள் 62,781 (2.8%), ஜெர்மானியர் 51,672 (2.3%), சீனர் 48,894 (2.2%) ஆகியோர் காணப்படுகின்றனர். 2001ல் மேற்கு ஆஸ்திரேலியாவில் 58.496 ஆஸ்திரேலிய பழங்குடி மக்கள் காணப்பட்டனர். இவர்கள் மக்கள்தொகையில் 3.1%தினராவர்.

மேற்கு ஆஸ்திரேலியப் பாலைவனங்கள்
சிறிய மணற்பாங்கான பாலைவனம்
கிப்சன் பாலைவனம்
பெரிய மணற்பாங்கான பாலைவனம்
விக்டோரியா பெரிய பாலைவனம்
தனாமி பாலைவனம்

இதனையும் காண்க
 ஈமு போர்

அடிக்குறிப்புகள் 

மேற்கு ஆஸ்திரேலியா
தெற்கு ஆத்திரேலியா

தெற்கு ஆத்திரேலியா (South Australia) ஆத்திரேலியா மாநிலங்களுள் ஒன்று. ஆத்திரேலியக் கண்டத்தின் தென் மத்திய பகுதியில் அமைந்துள்ளது. இதன் தலைநகரம் அடிலெய்ட். இதன் பரப்பளவு 984,377 சதுர கிலோ மீற்றர்கள் ஆகும். ஆஸ்திரேலிய மாநிலங்களில் நான்காவது பெரிய மாநிலமாகும். இதன் எல்லைகளாக மேற்கில் மேற்கு ஆஸ்திரேலியாவும் வடக்கில் வட பிரதேசம், குயின்ஸ்லாந்து ஆகியனவும் கிழக்கில் குயின்ஸ்லாந்து, நியூ சவுத் வேல்ஸ், விக்ரோறியா ஆகியனவும் அமைந்துள்ளன. ஏறத்தாழ ஒன்றரை மில்லியன் மக்கள் இம்மாநிலத்தில் வசிக்கிறார்கள். சனத்தொகை அடிப்படையில் ஐந்தாமிடத்திலிருக்கும் இம்மாநிலத்தில் ஆஸ்திரேலிய மக்களில் பத்து சதவீதமானோர் வசிக்கின்றனர். விவசாயம், உற்பத்தி மற்றும் அகழ்வுத் தொழில்களே இம்மாநிலத்தின் பொருளாதாரப் பலமாகும்.

அடிக்குறிப்புகள் 

தெற்கு ஆத்திரேலியா
வட ஆள்புலம்

வட ஆள்புலம் (Northern Territory, சுருக்கமாக NT), முறையாக ஆத்திரேலியாவின் வடக்கு ஆள்புலம்  என்பது ஆத்திரேலியாவின் மத்திய, மத்திய-வடக்குப் பகுதியில் அமைந்துள்ள ஓர் உள்ளக ஆள்புலம் ஆகும். வட ஆள்புலத்தின் எல்லைகளாக, மேற்கே மேற்கு ஆத்திரேலியா, தெற்கே தெற்கு ஆத்திரேலியா, கிழக்கே குயின்சுலாந்து ஆகிய மாநிலங்கள் அமைந்துள்ளன. வடக்கே, திமோர் கடல், அரஃபூரா கடல், கார்பெண்டாரியா வளைகுடா, மேற்கு நியூ கினி மற்றும் பல இந்தோனேசியத் தீவுகளும் அமைந்துள்ளன.

வட ஆள்புலம் 1,347,791 சதுர கிலோமீட்டர் (520,385 சதுர மைல்) பரப்பளவைக் கொண்டுள்ளது, இது மூன்றாவது பெரிய ஆத்திரேலியக் கூட்டாட்சிப் பிரிவாக உள்ளது. திசம்பர் 2021 நிலவரப்படி இது 249,000 மக்கள்தொகையுடன் ஆத்திரேலியாவிலேயே  மிகக் குறைந்த மக்கள்தொகையைக் கொண்டுள்ளது. டார்வின் இதன் தலைநகரும், மிகப்பெரிய மக்கள்தொகை மையமும் ஆகும், இது முழு ஆள்புலத்தின் மக்கள்தொகையில் 52.6% ஆகும். ஏறத்தாழ 25,000 மக்கள் வசிக்கும் மிகப்பெரிய உள்நாட்டு குடியேற்றம் ஆலிசு இசுபிரிங்சு ஆகும்.

வட ஆள்புலத்தின் தொல்பொருள் வரலாறு 60,000 ஆண்டுகளுக்கு முன்பு சாகுல் கண்டத்தின் இந்தப் பகுதியில் மனிதர்கள் முதன்முதலில் குடியேறியபோது தொடங்கியிருக்கலாம். குறைந்தது 18 ஆம் நூற்றாண்டிலிருந்து, மக்கசான் வணிகர்கள் கடல் நத்தை வர்த்தகத்தைச் சுற்றி வட ஆள்புலத்தின் பழங்குடி மக்களுடன் உறவைத் தொடங்கினர். 17 ஆம் நூற்றாண்டில் ஐரோப்பியர்களால் இந்நிலத்தின் கரையோரப் பகுதி முதலில் கண்டுபிடிக்கப்பட்டது. இதன் கரையோரப் பகுதிகளில் குடியேற முயன்ற முதல் ஐரோப்பியர்கள் ஆங்கிலேயர்கள் ஆவர். அவர்கள் இங்கு ஒரு குடியேற்றத்தை நிறுவுவதற்கான மூன்று (1824-1828, 1838-1849, 1864-1866) தோல்வியுற்ற முயற்சிகளுக்குப் பிறகு, 1869 இல் டார்வின் துறையில் ஒரு குடியேற்றத்தை நிறுவுவதன் மூலம் வெற்றி அடைந்தனர்.

இதன் பொருளாதாரம் பெரும்பாலும் சுரங்கத் தொழிலையும், எண்ணெய் அகழ்வையும் அடிப்படையாகக் கொண்டது, இது 2018-2019 ஆம் ஆண்டில் மொத்த மாநில உற்பத்தியில் 23% பங்களித்தது, அல்லது $5.68 பில்லியன், இது ஏற்றுமதியில் 92.4% ஆகும்.

வட ஆள்புலத்தின் மக்கள்தொகை கடலோரப் பகுதிகளிலும் இசுட்டூவர்ட் நெடுஞ்சாலை வழியேயும் குவிந்துள்ளது. டார்வின் தலைநகரைத் தவிர, முக்கிய குடியிருப்புகள் (அளவின்படி) பால்மர்ஸ்டன், ஆலிஸ் ஸ்பிரிங்ஸ், கேத்ரின், நுலுன்புய், டெனன்ட் கிரீக் ஆகியவை ஆகும். வட ஆள்புலத்தில் வசிப்பவர்கள் பெரும்பாலும் "ஆள்புலத்தோர்" (டெரிட்டோரியர்கள்) என்று அழைக்கப்படுகிறார்கள்.

மேற்கோள்கள்

வெளி இணைப்புகள் 

 Northern Territory Government of Australia 
 Northern Territory Visitor's Guide 
 
 
 Northern-Territory Northern Territory Climate 
 Northern Territory Universities
 Northern Territory Population estimates June 2007
 June 2007 NT population estimates 

ஆத்திரேலிய மாநிலங்களும் பிரதேசங்களும்
தசுமேனியா

தாஸ்மானியா ஆஸ்திரேலிய மாநிலங்களுள் ஒன்று. இது ஒரு தீவு. ஆஸ்திரேலியக் கண்டத்தின் கிழக்குப் பகுதியிலிருந்து 200 கிலோமீட்டர் தெற்கில் அமைந்துள்ளது. இதன் தலைநகரம் ஹோபார்ட் ஆகும்.

மேற்கோள்கள் 

தாஸ்மானியா
ஆஸ்திரேலியத் தீவுகள்
ஓசியானியா தீவுகள்
தி இன்ஹெரிட்டன்ஸ் ஒஃப் லாஸ் (புதினம்)

த இன்ஹெரிட்டன்ஸ் ஒஃப் லாஸ் (The Inheritance of Loss) கிரண் தேசாயால் எழுதப்பட்ட ஒரு புதினம். 2006 ம் ஆண்டில் வெளியிடப்பட்ட இந் நாவலுக்கு அவ்வாண்டிற்கான புக்கர் பரிசு வழங்கப்பட்டுள்ளது. இது இந்நாவலாசிரியரின் இரண்டாவது நாவலாகும்.

இந்நாவல், 1986-லிருந்து 1988 வரையிலும் தீவிர வன்முறை மிகுந்த நிகழ்வாக இருந்த, மேற்கு வங்கத்தின் டார்ஜிலிங் மாவட்ட நேபாள மக்கள் தனி மாநிலம் கோரி நிகழ்த்திய போராட்டத்தை பின்புலமாகக் கொண்டு, ஓய்வுபெற்ற நீதிபதியும், விபத்தொன்றில் தனது பெற்றோரை இழந்துவிட்ட அவரது பேத்தி சாய் ஆகியோரை மையமாக வைத்து எழுதப்பட்டுள்ளது.

வெளி இணைப்புகள் 
Review by BBC News
புக்கர் பரிசு 2006: கிரண் தேசாய் வா.மணிகண்டன் திண்ணை

ஆங்கில மொழிப் புதினங்கள்
இலங்கை நாடாளுமன்ற உறுப்பினர் ரவிராஜ் படுகொலை

யாழ்ப்பாணம் நாடாளுமன்ற உறுப்பினரும் தமிழ்த் தேசியக் கூட்டமைப்பின் உறுப்பினருமான நடராஜா ரவிராஜ் நவம்பர் 10, 2006 அன்று இலங்கை இந்திய நேரம் காலை எட்டு மணியளவில் மோட்டார் சைக்கிளில் வந்த இனம் தெரியாத ஆயுததாரியினால்  கொழும்பில் அவரது இல்லத்தில் இருந்து அலுவலகத்தை நோக்கி செல்லும் வழியில் சுட்டுக் கொல்லப்பட்டார். கொழும்பு தேசிய மருத்துவமனைக்கு கொண்டு செல்லப்பட்ட ரவிராஜ் காலை 9.20 மணிக்கு உயிரிழந்தார்.

மாமனிதர் விருது
மறைந்த நடராஜா ரவிராஜூக்கு நவம்பர் 11, 2006 அன்று தமிழீழத்தின் அதியுயர் தேசிய விருதான மாமனிதர் விருது வழங்கப்பட்டது.

ரவிராஜின் இறுதி நேர்காணல்
ரவிராஜ் சுட்டுப் படுகொலை செய்யப்பட்ட நேரமான காலை 8.30 மணிக்கு முன்னதாக காலை 7 மணி தொடக்கம் 8 மணிவரை "தெரண" தொலைக்காட்சிக்கு அவர் நேர்காணல் அளித்தார். அந்த இறுதி நேர்காணலில் தமிழ்த் தேசிய இனத்தின் பல்வேறு பிரச்சனை பற்றியும் தனது ஆணித்தரமான கருத்துக்களை எடுத்துரைத்தார்.

கொழும்பில் பாரிய கண்டனப் பேரணி
ரவிராஜ் படுகொலையைக் கண்டித்து கொழும்பில் திங்கட்கிழமை நவம்பர் 13, 2006 நடைபெற்ற பாரிய கண்டனப் பேரணியில் பல்லாயிரக்கணக்கானோர் பங்கேற்றனர். இப்பேரணியில் அனைத்து சமூகத்தையும் சேர்ந்த அரசியல், மதத் தலைவர்கள் கலந்து கொண்டனர்.

இவற்றையும் பார்க்க 
 நடராஜா ரவிராஜ்
 இலங்கை இனப்பிரச்சினைக் காலக்கோடு

மேற்கோள்கள்

வெளி இணைப்புகள்
இலங்கை நாடாளுமன்ற உறுப்பினர் ரவிராஜ் கொலை - பிபிசி (தமிழ்)
நாடாளுமன்ற உறுப்பினர் ரவிராஜ் கொழும்பில் சுட்டுக்கொலை - பிபிசி - (தமிழ்)
 Sri Lankan MP killed in Colombo - பிபிசி - (ஆங்கிலம்)
 ரவிராஜ் சுட்டுக்கொலை - தமிழ்நெட் - (ஆங்கிலம்)
 Scotland Yard may probe SL MP killing - இந்துஸ்தான் ரைம்ஸ் - (ஆங்கிலம்)
 த.தே.கூ. நாடளுமன்ற உறுப்பினர் ரவிராஜ் சுட்டுப் படுகொலை 
 Tragic demise of Nadarajah Raviraj in Colombo 
 யாழில் ரவிராஜின் புகழுடலுடலுக்கு அஞ்சலி 
 ரவிராஜின் புகழுடல் தீயுடன் சங்கமம்
 Jaffna bids farewell to slain MP, relatives reveal assassination attempt
 Many eye-witnesses saw Raviraj being murdered  D.B.S.Jeyaraj 
 Raviraj killing: Separate confessions by two suspects  (Daily News 05/01/2008)

செய்திகள்
இலங்கையில் தனிநபர் படுகொலைகள்
வாகரை குண்டுத்தாக்குதல்

வாகரை குண்டுத்தாக்குதல் என்பது இலங்கை உள்நாட்டுப் போரில் சர்ச்சைக்குரிய ஒரு நிகழ்வாகும். இந்நிகழ்வு நடந்த 2006 நவம்பர் 8  அன்று வாகரை கதிரைவெளிப் பகுதிகளில் உள்நாட்டு போரினால் இடம்பெயர்ந்த தமிழர்கள் அகதிகளாக தங்கியிருந்த பாடசாலைகளின் மீது  இலங்கை இராணுவம் நடத்திய மிகமோசமான குண்டுவீச்சு மற்றும் எறிகணைத் தாக்குதல் நடத்தியது. இந்நிகழ்வின் விளைவாக 50க்கும் அதிகமான அகதித்தமிழர்கள் இறந்ததுடன் 100க்கும் அதிகமானோர் காயமுற்று உள்ளூர் மருத்துவமனைகளில் அனுமதிக்கப்பட்டனர்.

வாகரைப் பகுதி, இலங்கையின் கிழக்கே மட்டக்களப்பு நகருக்கு வடக்காக அமைந்துள்ளது. தமிழர்கள் செறிந்து வாழும் இந்நகர் அப்போது தமிழீழ விடுதலைப் புலிகளின் கட்டுப்பாட்டில் இருந்தது.

தமிழீழ விடுதலைப் புலிகளின் குற்றச்சாட்டு
வாகரையில் ஐக்கிய நாடுகள் அவையின் உலக உணவு திட்டம் அடங்கலாக பலவித நிவாரண உதவிகள் வழங்கும் வழிகளை மூன்று கிழமையாக இலங்கை அரசு, தடுத்துவருவதாகவும் மேலும், வாகரை குண்டுதாக்குதலில் காயமுற்றவர்களை இராணுவ சோதனைச்சாவடி ஊடாக கொண்டு செல்வதற்கு இராணுவக் கெடுபிடியால் மூன்று மணித்தியாலம் வரை பிடித்ததாகவும் தமிழீழ விடுதலைப் புலிகளின் திருகோணமலை மாவட்ட அரசியல் துறைப்பொறுப்பாளர் தெரிவித்தார்.

அரசின் பதிலளிப்பு
தாக்குதல் சம்பவத்திற்கு பொறுப்பினை ஏற்றுக்கொள்வதாகவும், தவறுக்கு வருந்துவதாகவும் மேலும் எல்லாவற்றையும் விட நாட்டுப் பாதுகாப்பே முதன்மையானது எனவும் இலங்கை அரசின் பேச்சாளர் தெரிவித்தார். இந்நிகழ்வின்போது தாக்குதலுக்குள்ளான அகதி முகாமும் மக்களும் மனிதக் கேடயமாக தமிழீழ விடுதலைப் புலிகளால் தடுத்துவைக்கப்பட்டிருந்ததாக இலங்கை அரசு தமிழீழ விடுதலைப் புலிகள் மீது குற்றம் சாட்டியிருந்தது. இதனை தமிழீழ விடுதலைப்புலிகள் முற்றிலுமாக மறுத்தனர். இலங்கைப் போர்நிறுத்தக் கண்காணிப்புக் குழுவும் தொடர்புடைய பாடசாலையிலும் அதனை அண்டியுள்ள பகுதியும் இராணுவத் தளமாக பாவிக்கப்பட்டமைக்கான எந்தவொரு அறிகுறிகளையும் தாம் காணவில்லை என தெரிவித்தனர் .

பன்னாட்டு வெளிப்பாடுகள்
வாகரை நிகழ்வு இலங்கை வாழ் தமிழர் இடையில் அரசின் மீது பரந்த வெறுப்பையும் கோபத்தினையும் உருவாக்கியது. இச்சம்பவத்தை கண்டித்து தமிழ் தேசியக்கூட்டமைப்பின் நாடாளுமன்ற உறுப்பினர்களினால் இலங்கைக்கான ஐக்கிய நாடுகளின் சிறுவர் நிதியம் தலைமை அலுவலகத்தின் முன்னால் ஆர்ப்பாட்டம் நடாத்தப்பட்டது. இந்த ஆர்ப்பாட்டத்தை முன்னின்று நடாத்திய முன்னணி தமிழ் பாராளுமன்ற உறுப்பினர் நடராஜா ரவிராஜ் மறுநாள் கொழும்பில் சுட்டுக் கொல்லப்பட்டார். இந்நிகழ்வு பற்றி குறிப்பிட்ட தமிழ்நாட்டு முதல்வர் மு. கருணாநிதி, "எவ்வளவு காலம்தான் இந்தியா இலங்கையில் தமிழருக்கு எதிராக இராணுவத்தால் நிகழ்த்தப்படும் வன்கொடுமை கண்ணுறாமல் பொறுமை காப்பது?" என மனவேதனைப்பட்டார். ஐக்கிய நாடுகள் அவை குறிப்பிடும்போது இந்நிகழ்வை காட்டமாக கண்டித்ததுடன் தாக்குதல் நடாத்தும்போது மக்கள் தொடர்பில் கரிசனமெடுக்குமாறு கேட்டுக்கொண்டது. மேலும் அனைத்துலக மன்னிப்புச் சபையும் தனது கண்டனத்தைத் தெரிவித்ததுடன் உரிய விசாரணைகளை நடத்தும்படி அரசினைக் கேட்டுக்கொண்டது.

இவற்றினையும் பார்க்க
 இலங்கை இனப்பிரச்சினைக் காலக்கோடு
 இலங்கை நாடாளுமன்ற உறுப்பினர் ரவிராஜ் படுகொலை

மேற்கோள்கள்

வெளி இணைப்புகள்
Massacre of innocent civilians at Kathiraweli D.B.S.Jeyaraj 

நான்காம் ஈழப்போரில் இலங்கை இராணுவத்தினரின் தாக்குதல்கள்
இலங்கையில் பொதுமக்கள் படுகொலைகள்
மலையக மக்கள் முன்னணி

மலையக மக்கள் முன்னணி (Up-Country People's Front) இலங்கையில் இயங்கிவரும் அரசியல் கட்சியும் தொழிற்சங்கமுமாகும். இது பொதுவாக இந்திய வம்சாவளி தமிழர்களை பிரதிநிதித்துவப்படுத்தி வந்துள்ளது. 1986 ஆம் ஆண்டு இலங்கை தொழிலாளர் காங்கிரசில் (இதொகா) ஏற்பட்ட தலைமைத்துவ சிக்கல் காரணமாக அக்கட்சியில் இருந்து விலகிய பெரியசாமி சந்திரசேகரன் மலையக மக்கள் முன்னணியை ஆரம்பித்தார். இக்கட்சி தமிழீழ விடுதலைப் புலிகளுக்கு ஆதரவு நிலையையும் அதன் தலைமையுடன் நெருங்கிய தொடர்பையும் கொண்டிருந்தது. இதன் தற்போதைய தலைவர் வே. இராதாகிருஷ்ணன் ஆவார்.

1994 ஆம் ஆண்டு பொதுத் தேர்தலில் ஒரு நாடாளுமன்ற ஆசனத்தையும் 2003 ஆம் ஆண்டு பொதுத் தேர்தலில் 1 ஆசனத்தையும் தேசியபட்டியலில் 1 ஆசனத்தையும் வென்றது.

குறிப்புகள்

இலங்கைத் தமிழ்த் தேசிய அரசியல் கட்சிகள்
மலையகத் தமிழர் அரசியல் கட்சிகள்
1989இல் நிறுவப்பட்ட அரசியல் கட்சிகள்
செம்பரம்பாக்கம் ஏரி

செம்பரம்பாக்கம் ஏரி சென்னையில் இருந்து சுமார் 30 கி.மீ. தொலைவில், காஞ்சிபுரம் மாவட்டத்தில் உள்ள ஓர் ஏரியாகும். சென்னை நகரின் குடிநீர்த் தேவைகளுக்குப் பயன்படும் தலையாய ஏரிகளில் ஒன்றான இந்த ஏரியில் இருந்து அடையாறு நதி பிறக்கின்றது.

இந்த ஏரியானது 500 ஆண்டுகள் பழமையானது. 

இராஜராஜ சோழன் மற்றும் கொடும்பாளூர் இளவரசி திருபுவன மாதேவியார் ஆகியோரின் மகன் முதலாம் ராஜேந்திர சோழனால் கட்டப்பட்ட முதல் செயற்கை ஏரி இதுவாகும்.(அதே விக்கிபீடியாவில் (ஆங்கிலம்)பதிப்பு).

இதன் அப்போதைய நீர்மட்டம் 19.5 அடியாக இருந்தது. ஆங்கிலேயர் ஆட்சிக் காலத்தில் நீர்மட்டம் 22 அடியாக உயர்த்தப்பட்டது. பின்னர் தெலுங்கு கங்கைத் திட்டத்தில் ஆந்திர மாநிலத்தில் இருந்து வரும் நீரைத் தேக்கி வைப்பதற்காக இதன் நீர்மட்டம் 24 அடியாக உயர்த்தப்பட்டது. 

இந்த ஏரியின் கரை 9 கிலோ மீட்டர் நீளம் உடையது. ஏரியில் 19 சிறிய மதகுகள், 5 பெரிய மதகுகள், 2 கலங்கல் (ஆயிரம் அடி நீளத்தில் தானாக உபரிநீர் வெளியேறும் பகுதி) ஆகியவற்றைக் கொண்டது. சென்னைக்கு குடிநீர் வழங்கும் 4 ஏரிகளில் இதுதான் பெரிய ஏரி. 85.4 அடி உயரமும், 6,300 ஏக்கர் பரப்பளவும் கொண்ட இந்த ஏரியின் மொத்த கொள்ளளவு 364.5 கோடி கன அடி (3645 mcft), அதாவது, 3,645 மில்லியன் கன அடி ஆகும்.

படத்தொகுப்பு

மேற்கோள்கள்

உசாத்துணை
 A lifeline that ravaged Chennai

வெளி இணைப்புகள்
செம்பரம்பாக்கம் ஏரியின் வரலாறு - காணொலி
சென்னை குடிநீர் வாரிய வலைதளம் 
 செம்பரம்பாக்கம் ஏரி விவகாரம்: ஊடகங்கள் மீது அவதூறு வழக்குகள்
செம்பரம்பாக்கம் ஏரி நீர் திறப்பு விவகாரம்: கருணாநிதி தலைமையில் திமுக இன்று ஆர்ப்பாட்டம்

சென்னை ஏரிகள்
காஞ்சிபுரம் மாவட்ட ஏரிகள்
அரிசோனா

அரிசோனா ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் தென்மேற்குப் பகுதியில் அமைந்துள்ளது. இதன் தலைநகரம் பீனிக்ஸ் ஆகும். இது ஐக்கிய அமெரிக்காவில் 48 ஆவது மாநிலமாக 1912 இல் இணைந்தது. இங்கு செம்புத்தாது மிகுந்திருப்பதால் செம்பு மாநிலம் எனவும் வழங்கப்படுகிறது.

முக்கிய நகரங்கள் 
 பீனிக்ஸ்
 டூசான்

சுற்றுலாத்தலம் 
 மாபெரும் செங்குத்துப் பள்ளத்தாக்கு

பல்கலைக்கழகங்கள் 
 அரிசோனா மாநில பல்கலைக்கழகம், பீனிக்ஸ்
 அரிசோனா பல்கலைக்கழகம், டூசான்

மேற்கோள்கள்

வெளி இணைப்புகள் 
 அரிசோனா மாநில அரசு இணையத்தளம்
இந்தியானா

இந்தியானா ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் மத்திய பகுதியில் அமைந்துள்ளது. இதன் தலைநகரம் இண்டியானபொலிஸ். ஐக்கிய அமெரிக்காவில் 19 ஆவது மாநிலமாக 1816 இல் இணைந்தது.

மேற்கோள்கள்

வெளி இணைப்புகள் 
 இந்தியானா மாநில அரசு இணையத்தளம்
அயோவா

அயோவா (Iowa) ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் வடமத்திய பகுதியில் அமைந்துள்ளது. இதன் தலைநகரம் டெஸ் மொய்ன்ஸ். ஐக்கிய அமெரிக்காவில் 29 ஆவது மாநிலமாக 1846 இல் இணைந்தது.

மேற்கோள்கள்

வெளி இணைப்புகள் 
 அயோவா மாநில அரசு இணையத்தளம்

அயோவா
கேன்சஸ்

கன்சாஸ் ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் மத்திய பகுதியில் அமைந்துள்ளது. இதன் தலைநகரம் ரொபேகா. ஐக்கிய அமெரிக்காவில் 34 ஆவது மாநிலமாக 1861 இல் இணைந்தது,

மேற்கோள்கள்

வெளி இணைப்புகள் 
 கன்சாஸ் மாநில அரசு இணையத்தளம் 

கேன்சஸ்
கென்டக்கி

கென்ரக்கி(தமிழக வழக்கு:கென்டக்கி, en:Kentucky) ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் மேற்கு வேர்ஜினியாவுக்கு மேற்கில் அமைந்துள்ளது. இதன் தலைநகரம் பிராங்போர்ட். ஐக்கிய அமெரிக்காவில் 15 ஆவது மாநிலமாக 1792 இல் இணைந்தது,

வெளி இணைப்புகள் 
 கென்ரக்கி மாநில அரசு இணையத்தளம்

ஆதாரம்

கென்டக்கி
மிசூரி

மிசோரி (Missouri, மிசௌரி அல்லது மிசூரி என்றும் அழைக்கப்படுகின்றது) ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் மத்திய பகுதியில் அமைந்துள்ளது. இதன் தலைநகரம் ஜெஃபர்சன் நகரம். ஐக்கிய அமெரிக்காவில் 24 ஆவது மாநிலமாக 1821 இல் இணைந்தது.

மேற்கோள்கள்
ஒகையோ

ஒகையோ (Ohio) ஐக்கிய அமெரிக்காவின் மாநிலங்களுள் ஒன்றாகும். ஐக்கிய அமெரிக்காவின் பெரிய ஏரிகள் பகுதியில் அமைந்துள்ளது. ஒகையோ என்னும் பெயர் வட அமெரிக்கப் பழங்குடியாகிய இராக்குவா மக்களின் மொழியில் "நல்ல ஆறு" அல்லது "நல்லாறு" எனப்பொருள் படும். இதன் தலைநகரம் கொலம்பஸ் ஆகும். ஐக்கிய அமெரிக்காவில் 17 ஆவது மாநிலமாக 1803ம் ஆண்டில் இணைந்தது. இம் மாநிலத்தில் 2000 ஆம் ஆண்டு சனத்தொகைக் கணக்கெடுப்பிற்கு அமைய 11,353,140 மக்கள் வசிக்கின்றனர். மக்கள் தொகை வரிசைப்படி ஐக்கிய அமெரிக்காவில் இது  7 ஆவது மாநிலமாகும். இதன் பரப்பளவு 116,096 சதுர கி.மீ. பரப்பளவில் ஐக்கிய அமெரிக்காவில் 34 வது இடத்தை வகிக்கின்றது.

மேற்கோள்கள்

வெளி இணைப்புகள் 
 ஒகையோ மாநில அரசு இணையத்தளம்
ஓரிகன்

ஒரிகன் (தமிழக வழக்கு - ஆரிகன்) ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் வடமேற்குப் பகுதியில் அமைந்துள்ளது. இதன் தலைநகரம் சேலம், மிகப்பெரிய நகரம் போர்ட்லன்ட். ஐக்கிய அமெரிக்காவில் 33 ஆவது மாநிலமாக 1859 இல் இணைந்தது,

மேற்கோள்கள்

மேலும் பார்க்க
 பிஷ்ஹாக் நீர்வீழ்ச்சி

வெளி இணைப்புகள் 
 ஆரிகன் மாநில அரசு இணையத்தளம்

ஓரிகன்
றோட் தீவு

ரோட் தீவு (State of Rhode Island, பொதுவாக Rhode Island (), என்பது ஐக்கிய அமெரிக்க மாநிலங்களில் ஒன்று. புதிய இங்கிலாந்து பிரதேசத்தில் அமைந்துள்ள இம்மாநிலம் ஐக்கிய அமெரிக்க மாநிலங்களுள் பரப்பளவு அடிப்படையில் மிகச் சிறியது ஆகும். ஐக்கிய அமெரிக்காவின் வடகிழக்கு பகுதியில் இது அமைந்துள்ளது. ரோட் தீவின் எல்லைகளாக மேற்கே கனெடிகட் மாநிலமும், வடக்கு மற்றும் கிழக்கே மாசசூசெட்ஸ் மாநிலமும் அமைந்துள்ளன. நியூயார்க்கின் லோங் தீவுடன் தென்மேற்கே நீராலும் இணைக்கப்பட்டுள்ளது. இதன் தலைநகரம் புரொவிடன்ஸ்.
 
ரோட் தீவு பிரித்தானிய ஆட்சியில் இருந்து விடுதலையை அறிவித்த முதல் பதின்மூன்று நாடுகளில் ஒன்றும், அவற்றுள் கடைசியாக ஐக்கிய அமெரிக்க அரசியலமைப்பை ஏற்றுக் கொண்ட மாநிலமும் ஆகும். ஐக்கிய அமெரிக்காவின் 13 ஆவது மாநிலமாக 1790 இல் இணைந்தது.

ரோட் தீவு மாநிலத்தின் 30 விழுக்காடு நிலம் பல பெரிய குடாக்களையும், கழிமுகங்களையும் கொண்டுள்ளதால் இம்மாநிலம் "பெருங்கடல் மாநிலம்" (The Ocean State) என அழைக்கப்படுகிறது. இதன் நிலப்பரப்பு 1,045 சதுர மைல் (2706 கிமீ2).

மேற்கோள்கள் 

றோட் தீவு
டென்னிசி

டென்னிசி அல்லது டென்னசி (Tennessee, ˌtɛnɨˈsiː) ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் தென்கிழக்கு பகுதியில் அமைந்துள்ளது. இதன் தலைநகரம் நாஷ்வில், மிகப்பெரிய நகரம் மெம்ஃபிஸ். ஐக்கிய அமெரிக்காவில் 16 ஆவது மாநிலமாக 1796 இல் இது இணைந்தது.

டென்னிசி மாநிலம் மற்றும் எட்டு அமெர்க்க மாநிலங்களுடன் எல்லைகளைக் கொண்டுள்ளது. வடக்கே கென்டக்கி மற்றும் வர்ஜீனியா; கிழக்கே வட கரோலினா; தெற்கே ஜோர்ஜியா, அலபாமா மற்றும் மிசிசிப்பி; மேற்கே ஆர்கன்சஸ் மற்றும் மிசோரி ஆகியன மிசிசிப்பி ஆற்றுப் படுகையிலும் அமைந்துள்ளன.

மேற்கோள்கள்
யூட்டா

யூட்டா (Utah) ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் மேற்குப் பகுதியில் அமைந்துள்ளது. இதன் தலைநகரம் சால்ட் லேக் நகரம். ஐக்கிய அமெரிக்காவில் 45 ஆவது மாநிலமாக 1896 இல் இணைந்தது,

மேற்கோள்கள்

வெளி இணைப்புகள் 
 யூட்டா மாநில அரசு இணையத்தளம்

யூட்டா
கியூபெக்வா கட்சி

க்யூபெக்வா கட்சி (Bloc Québécois) கனடிய மத்தியக் கூட்டாட்சி அரசியலில் ஒரு முக்கிய கட்சியாகும். இக்கட்சியின் முக்கிய நோக்கம் கியுபெக் மாகாணத்தை ஜனநாயக முறையில் ஒரு தனிநாடு ஆக்குவதாகும். இதற்கு இக்கட்சி அரசியல் மார்க்கத்தை கைகொள்கின்றது. வன்முறை வழிகள் எதிலும் இக்கட்சி ஈடுபடுவதில்லை. இக்கட்சி 1990 ஆம் ஆண்டு உருவாக்கப்பட்டது.

கனடிய அரசியல் கட்சிகள்

மேற்கோள்கள்
இலங்கையின் நெடுஞ்சாலைகள்

இலங்கையின் நெடுஞ்சாலைகள் பயணிகள் மற்றும் பொருட்கள் போக்குவரத்தில் முக்கிய இடம் வக்கிக்கிறது. இது "ஏ","பி","சி" (A,B,C) என்ற மூன்று தரங்களாக வகைப்படுத்தப்பட்டு பராமரிக்கப்படுகிறது. "ஏ" மற்றும் "பி" தரப் பாதைகளின் பராமரிப்பு இலங்கை வீதி அபிவிருத்தி அதிகார சபையாலும் "சி" தரப் பாதைகளின் பராமரிப்பு இலங்கையின் ஒன்பது மாகாண சபைகளாலும் மேற்கொள்ளப்படுகிறது. ஏ" மற்றும் "பி" தரப் பெருந்தெருக்கள் தேசிய பெருந்தெருக்கள் என அழைக்கப்படும். இலங்கை முழுவதும் 2004 ஆம் ஆண்டு கணகெடுப்பின் படி ஏ" மற்றும் "பி" தரப் பெருந்தெருக்கள் 11,716 கிலோ மீட்டரும் "சி" தரப் பெருந்தெருக்கள் 80,191 கிலோ மீட்டரும் காணப்படுகிறது. இலங்கையின் முதலாவது அதிவேக பெருந்தெரு தெற்கு அதிவேக நெடுஞ்சாலை ஆகும். மேலும் பல புதிய அதிவேக பெருந்தேருக்கள் திட்டமிடப்பட்டுள்ளன.

வகைப்படுத்தல் 
பெருந்தெரு ஒன்று ஆங்கில முதல் எழுத்து ஒன்றாலும் (A,B,C மட்டும்), ஒரு இந்து-அராபிய தொடர் இலக்கம் ஒன்றாலும் குறிக்கப்படுகிறது. பெருந்தெருக்கள் அவற்றின் முக்கியத்துவத்துக்கு ஏற்றபடி "ஏ","பி","சி" என வகைப்படுத்தப்பட்டுள்ளன. இவற்றின் முக்கியத்துவம் "ஏ" தொடங்கி குறைந்து கொண்டு செல்கிறது. "ஏ" வகை பெருந்தெருக்கள் இரண்டு மாகாணங்களை இணைக்கும் பெருந்தெருக்களாகும். "பி" தர பெருந்தெருக்கள் ஒன்று அல்லது இரண்டு பிரதான நகரங்களை "ஏ" தர பெருந்தெருவுடன் இணைக்கும் பெருந்தெருவாகும். இவற்றைத் தவிர முக்கியமானது என அடையாளம் காணப்பட்ட நுழைவு பெருந்தெருக்கள் "சி" தரத்தில் வகைப்படுத்த படுகிறது. பெருந்தெருவின் பெயரில் இரண்டாவது பகுதியான இந்து-அராபிய எண் வீதியின் முக்கியத்துவதை குறிக்க பயன்படாது. மாறாக அது ஒரு தொடர் இலக்கமாகவே பயன்படுத்தப்படுகிறது.

முகாமைத்துவம்

ஏ-தரப் பெருந்தெருக்களின் பட்டியல்

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
 இலங்கை பெருந்தெருக்கள் அமைச்சு
ஹரி மார்ட்டின்சன்

ஹாரி மார்ட்டின்சன் (Harry Martinson, மே 6, 1904 – பெப்ரவரி 11, 1978) சுவீடனைச் சேர்ந்த எழுத்தாளர் ஆவார். 1974 இல் இன்னொரு சுவீட எழுத்தாளரான எய்வின்ட் ஜோன்சன் என்பவருடன் இணைந்து இலக்கியத்துக்கான நோபல் பரிசைப் பெற்றவராவார். நோபல் பரிசுக் குழுவில் இவ்விருவருமே உறுப்பினர்களாக இருந்தமையால் இது சர்ச்சைக்குள்ளானது. கவிதைகள், புதினங்கள் எழுதியவரான இவர் 1978 இல் தற்கொலை செய்து கொண்டார்.

இவற்றையும் பார்க்கவும் 
 நோபல் பரிசு
 நோபல் பரிசு பெற்றவர்கள் பட்டியல்

நோபல் இலக்கியப் பரிசு பெற்றவர்கள்
1904 பிறப்புகள்
1978 இறப்புகள்

மேற்கோள்கள்
ஃபெடோரா

பெடோரா என முன்னர் அறியப்பட்ட பெடோரா RPM சார்ந்த ஒரு லினக்ஸ் வழங்கலாகும். இது ரெட் ஹட்டினால் ஆதரவளித்து சமூகத்தினால் ஆதரிவளிக்கப்பட்டு வந்ததே பெடோரா கோர் திட்டமாகும். ரெட் ஹட்டினால் நேரடியாக ஆதரவழிக்க முன்னரே பெடோரோ திட்டமானது  தன்னார்வலர்களால் ரெட் ஹட்டிற்கு மேலதிக மென்பொருட்களை உருவாக்குவதற்கு உதவுவதற்காக உருவாக்கப்பட்டதாகும். பெடோராவின் இலட்சியம் ஆனது துரிதகதியில் இலவச மற்றும் திறந்த நிரல் மென்பொருட்களை விருத்தி செய்வதாகும்.

பெடோரா முழுமையான பொதுவான தேவைகளைப் பூர்திசெய்யக் கூடிய வகையில் முற்றுமுழுதாக இலவசமானதும் திறந்த மூலநிரலிலும் ஆக்கப்பட்டதாகும். பெடோராவானது முற்றுமுழுதாக வரைகலை இடைமுகமூடான நிறுவல்களும் சிஸ்டங்களை. இது குனூ முறையில் கிரப் முறையிலான பூட் லோடர் (Boot Loader) என்கின்ற கணினியை ஆரம்பிக்கின்ற மென்பொருளை நிறுவி மாற்று இயங்குதளங்களை நிறுவிப் பாவிக்கக்கூடியதாக் இருந்தது.  மென்பொருட்களை யும் என்கின்ற யுட்டிலிட்டியூடாக பதிவிறக்கம் செய்து நிறுவ உதவுகின்றது. புதிய பெடோரா பதிப்புக்கள் 6 தொடக்கம் 8 மாதம் வரையிலான காலப்பகுதியில் புதிய பதிப்புக்களை வெளியிடப்பட்டது. பெடோரா குனோம் மற்றும் கேடியி இடைமுகங்களை வழங்கி வருகின்றது.  இது 5 இறுவட்டு மூலமாகவோ(முதல் இரண்டு இறுவட்டுக்களே தேவையானவை) டிவிடியூடாக விநியோகிக்கப் படுகின்றது. வலையமைப்பூடான நிறுவல்களுக்கு 6 மெகாபைட் அளவிலான ஓர் கோப்புத் தேவைப்படுகின்றது. நிறுவல்களான Http, ftp மற்றும் NFS மற்றும் மாய வலையமைப்பூடான நிறுவல்களை ஆதரிக்கின்றது.

பெடோரா கோர் திட்டத்திற்கான மேலதிக பெடோரா எக்ஸ்டாஸ் திட்டமானது மேலதிக மென்பொருட்களை பெடோரா திட்டத்திற்கு வழங்குவதற்கானதாகும்.

பெடோராவானது ரெட்ஹட்டின் வழிவந்த ஓர் லினக்ஸ் வழங்கலாகும். இது பாவனையாளரின் ரெட்ஹட்டை மாற்றீடு செய்து வீட்டுப் பாவனைக்காக உருவாக்கபட்டதாகும். இதற்கான ஆதரவானது பெடோரா சமூகக் குழுக்களிலானது எனினும் நேரடியாக ரெட்ஹட் ஆதரவினை வழங்காதெனினும் இதன் பணியாளர்களும் இத்திட்டத்திற் பணியாற்றுகின்றனர்.

பெடோரா கோரானது பெடோரா லினக்ஸ் மற்றும் பெடோரா கோர் லினக்ஸ் என்றவாறு அழைக்கபட்டாலும் அவை  உத்தியோகபூர்வப் பெயர்கள் அல்ல.

வசதிகள் 
 பெடோரா  குனோம் டெக்ஸ்டாப் சூழலை அளிக்கின்றது.
 பெடோரா பல வரைகலை இடைமுகங்கள் PyGTK இல் எழுதப்பட்டுள்ளன.
 பெடோரா மற்றும் பெடோரா மேலதிகம் என்று பொருள்படும் பெடோரா எக்ஸ்ராஸ் 7000 இற்குமேற்பட்ட பொதிகளைக் (Packages) கொண்டுள்ளன.

பதிப்புக்கள்

படக் காட்சியகம் 
</center>

சோதனை வெளியீடுகள் 
பெடோரா கோர் விருத்திச் சக்கரமானது முன்னேறுகையில் பல சோதனை வெளியீடுகள் பயனர்களுக்கு விநியோகிக்கப்படும். இது வரவிருக்கும் மாற்றங்கள், மற்றும் வசதிகளைச் சோதித்தல் மென்பொருள் பற்றிய பின்னூட்டங்கள் போன்றவற்றைப் பெற இவை உதவும்.

இவற்றையும் பார்க்கவும் 
 லினக்ஸ் வழங்கல்கள்

வெளி இணைப்புகள் 
 பெடோரா உத்தியோகபூர்வ வலைத்தளம் 
 IBM® S/390® IBM® eServer™ zSeries® Architectures க்கான நிறுவல் கையேடு  அமெரிக்காவின் மசசுட்டோஸ் பல்கலைக்கழகம். பயர்பாக்ஸ் உலாவியில் View மெனியூவில் -> Character Encoding -> UTF-8 ஐத் தேர்ந்தெடுக்கவும்.
 பெடோரா குறிப்பேடு ஆமாச்சுவின் வலைத்தளத்தில் இருந்து.

மேற்கோள்கள்

குனூ
லினக்சு வழங்கல்கள்
கணினியியல்
கட்டற்ற மென்பொருட்கள்
X86-64 லினக்சு வழங்கல்கள்
பொய்கையாழ்வார்

பொய்கையாழ்வார் () என்பவர் வைணவ நெறியைப் பின்பற்றிப் பக்தியில் சிறந்து விளங்கிய பன்னிரு ஆழ்வார்களுள் முதலாழ்வார் ஆவார். இவரால் அந்தாதியாகப் பாடப்பட்ட நூறு பாடல்கள் முதல் திருவந்தாதி எனப்படுகின்றது. முதன்முதலில் விஷ்ணுவின் பத்து அவதாரங்களையும் பாடியவர்.

பிறப்பு 
இவர் காஞ்சிபுரத்தில் ஐப்பசி மாதம் திருவோணம் நட்சத்திரத்தில் திருவெக்கா எனும் பகுதியிலுள்ள சொன்னவண்ணம் செய்த பெருமாள் கோவிலில் உள்ள பொய்கையில் பிறந்தார். காஞ்சிபுரத்தில் பொற்றாமரைப் பொய்கையில் தோன்றியதால் பொய்கையாழ்வார் எனப் பெயர் பெற்றார்.  சில ஆழ்வார்கள் திருமாலின் கையில் உள்ள ஆறு ஆயுதங்களில் ஒன்றின் அம்சமாகப் பிறந்தவர்கள் என்பது வைணவ நம்பிக்கை. இதன்படி பொய்கையாழ்வார் பாஞ்சசன்யம் எனப்படும் புனித சங்கின் அம்சம் ஆவார்.

முதலாழ்வார்கள்

இவர் பேயாழ்வார், பூதத்தாழ்வார் எனும் ஆழ்வார்களுடன் ஒரே காலத்தில் வாழ்ந்தவராவார். இவர்கள் மூவரும் ஞான, பக்தி, வைராக்கியங்கள் மிக்க துறவறம் பூண்டு, ஆண்டவனின் நினைவிலேயே உருகி உள்ளம் கனியப் பாடியவர்கள். உண்டியே உடையே என உகந்தோடும் மக்களோடு கலவாமல் ஒரு நாள் இருந்த இடத்தில் ஒரு நாள் ஒருவரை ஒருவர் அறியாமல் தனித்தனியே சஞ்சரித்துக்கொண்டிருந்தனர்.

கால நிர்ணயம் 
{| class="wikitable"
|-
! ஆதாரம்
! முதலாழ்வார்களின் காலம்
|-
| மா. இராசமாணிக்கம்
| 7ஆம் நூற்றாண்டின் முற்பகுதி
|-
| சாமி சிதம்பரனார்
| 7ஆம் நூற்றாண்டு
|-
| பூர்ணலிங்கம் பிள்ளை
| 7ஆம் நூற்றாண்டு
|-
| கலைக்களஞ்சியம்
| 5ஆம், 6ஆம் நூற்றாண்டின் பின்பகுதி
|-
| மு. இராகவையங்கார்
| 5ஆம் நூற்றாண்டின் முற்பகுதி முதல் 7ஆம்
நூற்றாண்டின் தொடக்கம் வரை
|}

ஆழ்வார் மங்களாசாசனம் செய்த திருக்கோவில்கள்

இறைவனின் நாடகம் 

வைணவ இலக்கியங்களின் படி, திருக்கோவலூரில், ஒரு வீட்டின் இடைகழியில் மழை பெய்யும் ஒரு நாள் இரவில் ஒருங்கிணைத்தான். எவ்வாறெனில், தனித்தனியாகத் தலயாத்திரை மேற்கொண்ட மூன்று ஆழ்வார்களும் திருக்கோவலூரில் ஒரே சமயத்தில் நுழைய பெருமழை உண்டானது. மழைக்கு ஒதுங்கும் பொருட்டு ஒரு குடிசையை நெருங்க அவ்விடம் "ஒருவர் படுக்கலாம், இருவர் அமரலாம், மூவர் நிற்கலாம்" எனும் அளவில் இருக்க இம்மூவரும் அங்குச் சிறிது நின்றுகொண்டிருக்க நான்காமவராக இருந்து இருளில் நெருக்கத்தை உண்டுபண்ணினான் இறைவன்.

நெருக்கத்தின் காரணத்தை அறிய வேறு விளக்கின்மையால், பொய்கையார் பூமியாகிற தகழியில் (அகல்) கடல்நீரை நெய்யாகக் கொண்டு சூரியனை விளக்காக ஏற்றினார். பூதத்தார் அன்பாகிய தகழியில் (அகல்) ஆர்வத்தை நெய்யாகக் கொண்டு சிந்தையாகிய திரியில் ஞானவிளக்கை ஏற்றினார். இவ்விரண்டின் ஒளியால் இருள் அகல, நெருக்கத்திற்குக் காரணமான இறைப்பொருளைக் கண்டார். பின் மூவரும் அப்பொருளின் சொரூபத்தை அறிந்து அனுபவித்து ஆனந்தம் எய்தினர்.இவ்வரலாற்றின் உட்பொருள் யாதெனில் பொய்கையாரின் செயல் புற இருள் நீக்கியது, பூதத்தார் செயல் அக இருளை நீக்கியது. அக இருள், புற இருள் இவ்விரண்டும் நீங்கினால் பரமனைக் காணலாம். ஆக முதல் இரண்டு ஆழ்வார்கள் செயல்கள் அக, புற இருள் நீக்க பேயாழ்வார் இறைவனின் வடிவழகை அன்பெனும் வெளிச்சத்தில் கண்டார் என்பதாம்.

மூன்று திருவந்தாதிகள்

அவ்வானந்தம் உள்ளடங்காமல் மேலே வழிந்து செய்யுள் வடிவமாக வெளி வரலாயிற்று. அச்செய்யுள் தொகுதியே முறையே முதல் திருவந்தாதி  (பொய்கையாருடையது), 

இரண்டாம் திருவந்தாதி (பூதத்தாருடையது), 

மூன்றாம் திருவந்தாதி (பேயாருடையது) எனப்பெயர் பெற்றன. இறைவனின் நாடகம் உண்மையில் நடந்தது என்று இந்து சமயத்தார் நம்புவதற்கு இம்மூன்று திருவந்தாதிகளிலுள்ள பாடல்களே முக்கிய சான்றுகளாகின்றன.

வெளியிணைப்புகள்
பொய்கை ஆழ்வார், காஞ்சிபுரம்

மேற்கோள்கள் 

ஆழ்வார்கள்
வைணவ அடியார்கள்
பக்தி இயக்கம்
மதுரகவி ஆழ்வார்

மதுரகவி ஆழ்வார் (Madhurakavi Alvar) வைணவ நெறியைப் பின்பற்றி பக்தியில் சிறந்து விளங்கிய பன்னிரு ஆழ்வார்களுள் ஒருவர். பாண்டிய நாட்டில் திருக்குருகூர் என்னும் ஆழ்வார்திருநகரிக்கு அருகிலுள்ள திருக்கோளூரில் ஈச்வர வருசம் சித்திரை மாதம் சித்திரை நட்சத்திரத்தில் பிறந்தார். நம்மாழ்வார் பிறந்த பொ.ஊ. 798-இக்குச் சற்று முன் பிறந்தவர். நம்மாழ்வார்க்குப் பிறகும் வாழ்ந்தவர். இவர் பெருமானைத் தன் பாசுரங்களால் பாடாமல் தன் ஆசாரியனான நம்மாழ்வாரையே சிறந்த தெய்வமாக எண்ணி அவரைப் போற்றியே பதினோரு பாசுரங்களைப் பாடியுள்ளார்.

பெயர்க்காரணம்

சிறுவயதிலிருந்தே செவிக்கினிய செந்தமிழில் நற்கவிதைகளைப் பாடிய காரணம் பற்றி இவருக்கு இச்சிறப்புப் பெயர் வந்தது.

கால நிர்ணயம்
கீழ்காணப்படுவது அறிஞர்களால் முன்வைக்கப்பட்ட கால நிர்ணயம்.

{| class="wikitable"
|-
! ஆதாரம்
! மதுரகவிகளின் காலம்
|-
| மா. இராசமாணிக்கனார்
| பொ.ஊ. 9ம் நூற்றாண்டின் பிற்பகுதி
|-
| சாமி சிதம்பரனார்
| பொ.ஊ. 9ம் நூற்றாண்டு
|-
| பூர்ணலிங்கம் பிள்ளை
| பொ.ஊ. 9ம் நூற்றாண்டு
|-
| கலைக்களஞ்சியம்
| பொ.ஊ. 7ம் நூற்றாண்டு முதல் 9ம் நூற்றாண்டு வரை
இடைக்காலம்
|}

இளமைக்காலம்

இவர் வேத சாத்திரங்களை நன்கு பயின்றார்.  ஒரு காலகட்டத்தில் உலக விஷயங்களில் பற்று நீங்கி அயோத்தி, மதுரா, முதலிய  வடநாட்டு திவ்ய தேசங்களைச் சேவிக்கச் சென்றார்.

ஆசார்யனைக் கண்டுகொள்ளல்

அயோத்தியில் தங்கியிருந்தபோது ஒரு நாளிரவில் வெளியே வந்தபோது தெற்கே ஒரு பேரொளியைக் காணுற்று வியப்படைந்தார். மறுநாளிரவிலும் அதே ஒளி அவ்வாறே தோன்றிற்று. உடனே மதுரகவிகள் 'தெற்கே ஓர் அதிசயம் நிகழ்ந்துள்ளது; அதைச் சென்று காணவேண்டும்' என்று தீர்மானித்துத் தெற்கு நோக்கிப் புறப்பட்டார். அவ்வொளி தோன்றிய இடமாகிய திருக்குருகூரை அடைந்தார். புளியமரத்தின் கீழ் எழுந்தருளியிருந்த அவ்வொளியாகிய நம்மாழ்வாரைச் சமாதியிலிருக்கக் கண்டார். முதலில் ஒரு பெரிய கல்லைக் கீழே போட்டு அந்தசத்தத்தினால் அவர் சமாதியைக் கலைத்தார். மேலும் அவர் நிலையை அறிய விரும்பி
"செத்ததன் வயிற்றில் சிறியது பிறந்தால் எத்தைத்தின்று எங்கே கிடக்கும்?"
என்று வினவினார். 
"அத்தைத் தின்று அங்கே கிடக்கும்"
என்று விடை வந்தது.
இந்த வினா, விடை இரண்டிலும் தத்துவம் புதைந்துள்ளது. 'சூட்சுமமாயிருக்கும் ஜீவன் பிறப்பெடுத்தால் அதன் வாழ்வு எப்படி இருக்கும்?' என்பது கேள்வி. 'தன் புண்யபாவங்களின் பயன்களை நுகர்வதே அதன் வாழ்க்கையாக இருக்கும்' என்பதே விடை.

மதுரகவிகள் அக்கணமே அவரை தன் ஆசாரியராக வரித்தார். நம்மாழ்வாரும் இவரை அடிமை கொண்டு, மூவகைத் தத்துவங்களின் இயல்பையும் மற்றும் அறியவேண்டிய யோக இரகசிய உண்மைகளையும் சீடனுக்கு உபதேசித்தார்.

திருமந்திரம்
ஓம் நமோ நாராயணாய என்பது திருமந்திரம். அதில் ஓம் என்பது முதல் பதம். நமோ என்பது மையப்பதம். நாராயணாய என்பது மூன்றாவது பதம். இதில் ஓம் என்பது பகவானுக்கு அடிமைப் பட்டிருப்பதைச் சொல்கிறது. இரண்டாவது பதம் ஆச்சாரியனுக்குத் தொண்டு செய்வதை வலியுறுத்துகிறது.  மதுரகவியின் பாசுரங்கள் திருமந்திரத்தின் மத்திய பதமாக எண்ணி அதைப் பிரபந்ததின் நடுவே வைத்துள்ளார்கள்.

கண்ணி நுண் சிறுத்தாம்பு

நாலாயிரத்திவ்ய பிரபந்தத்தினுள் மதுரகவி ஆழ்வார் அருளிச்செய்தது கண்ணி நுண் சிறுத்தாம்பு என்ற ஒரே பதிகம் தான். அதனிலுள்ள பதினொரு பாடல்களும் திருக்குருகூர் நம்பி நம்மாழ்வாரை ஏத்திப்பாடுவதே. அதனில் இரண்டாவது பாடல்:

நாவினால் நவிற்று இன்பம் எய்தினேன்,
மேவினேன் அவன் பொன்னடி மெய்ம்மையே;
தேவு மற்று அறியேன்; குருகூர் நம்பி
பாவின் இன்னிசை பாடித்திரிவனே.

மேற்கோள்கள்

வெளியிணைப்பு
மதுரகவி ஆழ்வார் 

ஆழ்வார்கள்
வைணவ அடியார்கள்
பக்தி இயக்கம்
திருமங்கையாழ்வார்

திருமங்கையாழ்வார் () என்பவர் வைணவ நெறியைப் பின்பற்றிப் பக்தியில் சிறந்து விளங்கிய பன்னிரு ஆழ்வார்களுள் இளையவர் மற்றும் இறுதியானவர். சோழ நாட்டில் உள்ள திருவாலிதிருநகரி என்னும் ஊருக்கு அருகில் உள்ள திருக்குரையலூரில் கள்ளர் குடியில் பிறந்தார். இவரது இயற்பெயர் கலியன் ஆகும். ஆதியில் இவர் சோழமன்னனுக்குப் படைத்தலைவனாக இருந்தார். ஒருமுறை போர்க்களத்தில் இவருடைய வீரத்தைக் கண்ட அரசன் இவரைச் சோழதேசத்தின் 'திருமங்கை' நாட்டின் மன்னனாக்கினான். அன்று முதல் இவர் "திருமங்கை மன்னன்" என அழைக்கப்பட்டார்.

வைணவக் காதல் 
திருமங்கையாழ்வார் சோழ நாட்டில் உள்ள திருக்குரையலூரில் கள்ளர் குடியில் பிறந்தார். குமுதவல்லி எனும் மங்கை மீது கொண்ட காதலினால் வைணவம் அனுசரிக்க ஆரம்பித்தவர், அவளின் விருப்பத்தின்படி திருமால் அடியார்களுக்குத் தினமும் அன்னம் இடுவதையும், திருக்கோயில் கைங்கரியங்களில் ஈடுபடுவதையும் செய்துவரலானார். காலப்பொழுதில் தன்னை முழுமையாக இதில் ஈடுபடுத்திக் கொண்டு தன் செல்வங்களையும், அரசு செல்வங்களையும் முழுக்க இழந்தவரானார். கடமையை நிறைவேற்ற யாசகமும் கை கொடுக்காதப்படியால் களவாடியாவது அடியார்களுக்குத் தினமும் அன்னம் இடுவதையும், திருவரங்கத் திருக்கோயிலின் கைங்கரியங்களையும் செய்துவந்தார். இச்செயலை மெச்சி, இறைவனே இவர் களவாடும் பாதையில் வந்து, இவரை ஆட்கொண்டதோடு வேண்டிய செல்வங்களையும் கொடுத்தருளினார்.

இலக்கிய பணி 
இவர் 1137 பாடல்கள் பாடியுள்ளார். அவைகளாவன

 திருவெழுக்கூற்றிருக்கை (ஒரு பாடல் - 47 அடிகள்)
 சிறிய திருமடல் (ஒரு பாடல் - 155 அடிகள்)
 பெரிய திருமடல் (ஒரு பாடல் - 297 அடிகள்)
 திருநெடுந்தாண்டகம் (30 பாடல்கள்)
 திருக்குறுந் தாண்டகம் (20 பாடல்கள்)
 பெரிய திருமொழி (1084 பாடல்கள்)

மேற்கோள்கள்

வெளி இணைப்புகள் 
 வைகுண்ட ஏகாதசி விழா ஸ்ரீரங்கத்தில் இன்று (30ம் தேதி) தீர்த்தவாரி - http://www.dinakaran.com/Aanmeegam_Detail.asp?Nid=11055 

ஆழ்வார்கள்
வைணவ அடியார்கள்
சோழ தளபதிகள்
பக்தி இயக்கம்
நோர்டிக்கு நாடுகள்

நோர்டிக் நாடுகள் (Nordic countries) என்பது வட ஐரோப்பாவில் உள்ள நோர்வே, சுவீடன், டென்மார்க் ஆகிய மூன்று ஸ்காண்டனேவிய நாடுளையும், அத்துடன் பின்லாந்து, ஐஸ்லாந்து, ஆகிய நாடுகளையும் உள்ளடக்கியதாகும். இவற்றுடன் டென்மார்க் நாட்டைச் சார்ந்த பிரதேசங்களான கிறீன்லாந்து, பரோயே தீவுகள், பின்லாந்து நாட்டை சார்ந்த ஓலாண்ட் (Åland), மற்றும் நோர்வே நாட்டைச் சேர்ந்த சான் மேயன் தீவும் (Jan Mayen), சுவால்பாத் (Svalbard) தீவுகளும் இந்த நோர்டிக் நாடுகளின் அமைப்புக்குள் வருகின்றன. 

பொதுவில் இந்த 'நோர்டிக் நாடுகள்' என்ற பெயர் பலராலும் 'ஸ்காண்டனேவிய நாடுகள்' என்ற பெயருடன் பொருத்திப் பார்க்கப்படுவதாயினும், உண்மையில் இவை வெவ்வேறாகவே இருக்கின்றன..

இந்நாடுகளில் மொத்தமாக 25 மில்லியன் அல்லது 250 இலட்சத்திற்கு மேலான மக்கள் வசிக்கின்றார்கள். இங்கு குறிப்பிடத்தக்க எண்ணிக்கையில் ஈழத்தமிழர்கள் அண்மையில் குடியேறியுள்ளார்கள். மேலும், நோர்டிக் நாடுகள் இலங்கை இனப்பிரச்சினையில் நடுவர்களாகவும் (mediators) ஆகவும் உதவுகின்றன என்பதும் குறிப்பிடத்தக்கது.

அரசியல் காலவரிசை

அடிக்குறிப்புகள்

நோர்டிக் நாடுகள்
ஜூனியஸ் ரிச்சட் ஜயவர்தனா

ஜூனியஸ் ரிச்சட் ஜயவர்தனா (செப்டம்பர் 17 1906 - நவம்பர் 1 1996), இலங்கையின் இரண்டாவது சனாதிபதியும் நிறைவேற்று அதிகாரம் கொண்ட முதலாவது சனாதிபதியுமாவார். இவர் பெயரின் சுருக்கமான ஜே.ஆர். என பிரபலமாக அறியப்பட்டார். இவர் சனாதிபதிப் பதவியை ஏற்கும் முன் அரசில் பல பதவிகளை வகித்தார். இவர் ஐக்கிய தேசியக் கட்சியைப் பிரதிநிதித்துவப்படுத்தியதோடு அதன் தலைவராகவும் செயலாற்றினார்.

இளமைக் காலம்
இவர் இலங்கையின் சட்டத்துறையில் பிரபலமாக விளங்கிய குடும்பமொன்றில் பிறந்தார். இலங்கையின் தலைமை நீதிபதியாக இருந்த கௌரவ நீதியரசர் இயுஜீன் வில்பிரெட் ஜயவர்தனாவுக்கும், இலங்கையின் செல்வந்த வணிகர்களுள் ஒருவரின் மகளான அக்னசு டொன் பிலிப் விஜயவர்தனாவுக்கும் பிறந்த 11 பிள்ளைகளுள் இவரே முதலாமவர். இராணியின் வழக்கறிஞர் (QC) ஹெக்டர் வில்பிரெட் ஜயவர்தனா, மருத்துவர் ரொலி ஜயவர்தனா ஆகியோர் இவரது தம்பியர்கள். கர்னல் தியடோர் ஜயவர்தனா, நீதியரசர் வலன்டைன் ஜயவர்தனா ஆகியோர் இவரது தந்தையின் உடன்பிறந்தோர். பத்திரிகைத் துறையில் பிரபலமான டி. ஆர். விஜேவர்தனா இவரது மாமா. ஓர் ஆங்கிலேய செவிலித் தாயால் வளர்க்கப்பட்ட இவர் கொழும்பில் உள்ள பிசப்கல்லூரியில் ஆரம்பக் கல்வியைக் கற்றார். பின் ராயல் கல்லூரியில் இடைநிலைக் கல்வியைப் பயின்றார். பின் ராயல் கல்லூரி சங்கத்தில் செயலாளராகப் பணிபுரிந்தார்.

மேற்கோள்கள்

வெளியிணைப்புகள் 
 ஜே.ஆர்.பற்றிய கருத்துகள் 

 
 

 
 

 
 

சிங்கள அரசியல்வாதிகள்
இலங்கை அரசியல்வாதிகள்
இலங்கைப் பிரதமர்கள்
1906 பிறப்புகள்
1996 இறப்புகள்
இலங்கையின் சனாதிபதிகள்
இலங்கை வழக்கறிஞர்கள்
இலங்கைத் துடுப்பாட்டக்காரர்கள்
கொழும்பு றோயல் கல்லூரி பழைய மாணவர்கள்
இலங்கையின் 1வது நாடாளுமன்ற உறுப்பினர்கள்
இலங்கையின் 2வது நாடாளுமன்ற உறுப்பினர்கள்
இலங்கையின் 4வது நாடாளுமன்ற உறுப்பினர்கள்
இலங்கையின் 5வது நாடாளுமன்ற உறுப்பினர்கள்
இலங்கையின் 6வது நாடாளுமன்ற உறுப்பினர்கள்
இலங்கையின் 7வது நாடாளுமன்ற உறுப்பினர்கள்
இலங்கையின் 8வது நாடாளுமன்ற உறுப்பினர்கள்
கொழும்பு மாவட்ட நபர்கள்
இலங்கையின் எதிர்க்கட்சித் தலைவர்கள்
இலங்கையின் நிதி அமைச்சர்கள்
இலங்கையின் வெளியுறவுத்துறை அமைச்சர்கள்
இருபதாம் நூற்றாண்டு இலங்கை அரசியல்வாதிகள்
ராம்போ III (திரைப்படம்)

ராம்போ III 1988 ஆம் ஆண்டு வெளிவந்த ஆங்கிலத் திரைப்படமாகும். பீட்டர் மக்டோனல்ட் இயக்கத்தில் வெளிவந்த இத்திரைப்படத்தில் சில்வஸ்டர் ஸ்டாலோன்,டேவிட் மோரெல் மற்றும் பலர் நடித்திருந்தனர்.

வகை 

அதிரடித் திரைப்படம்

துணுக்குகள் 
 கின்னஸ் உலக சாதனைப்புத்தகத்தில் அதிக வன்முறைக்காட்சிகள் கொண்ட திரைப்படம் என்ற சாதனையைப்பெற்றது இத்திரைப்படம்.

வசூல் 
 அமெரிக்க வசூல்: $53,715,611 மில்லியன் அமெரிக்க டாலர்கள் 
 உலக வசூல்: $189,015,611 அமெரிக்க டாலர்கள்

வெளியிணைப்புகள் 
 சர்வதேச திரைப்பட தரவுத் தளத்தில்

ஆங்கிலத் திரைப்படங்கள்
1988 திரைப்படங்கள்
அமெரிக்கத் திரைப்படங்கள்
கலிபோர்னியாவில் படமாக்கப்பட்ட திரைப்படங்கள்